Tjensvoll stavkirke

Tjensvoll stavkirke er en liten privat stavkirke som står i Olav Duuns gate 6 på Tjensvoll i Stavanger.

Den har fire sitteplasser og en til to ståplass. Den er utstyrt med en kapellbjelle.

Kirken ble bygget av Per A. Andersen. Materialene til kirken er plukket opp fra skraphauger og søppelcontainere. Stolene er fra Filmteateret, en av byens tidligere kinoer (nå Sølvberget). Den har håndmalte glassplater med bibelske motiver fra søndagsskolen. Kirkebyggeren mente bygget var et sted for bønn, ettertanke og samtale.

Den ble innviet som metodistkirke i april 1999 av biskop Hans Wäxby. 10. juni 2006 ble det for første gang brukt til en vielse.

Referanser 

Kopier av stavkirker
Kirker i Stavanger
Norske kirker fra 1999
Metodisme